Modo de artegołasion

In fonètega artegołatòria, el modo de artegołasion el xe uno dei paràmatri che i parmete de clasifegar i soni del lenguajo (i foni), e pì presixamente łe consonanti. Eło el descrive ła manjiera inte ła cuała i òrgani de l'aparato fonatòrio i interajise par prodùxare on són (fonasion), saria a dir in che manjiera i làvari, la łéngua e łe altre parte de ła boca łe se poxisiona par far ostàcoło a l'ària co ła vien fora, produxendo cusita el sono vołesto.

 Descrision 
El modo de artegołasion el xe uno dei paràmatri in baxe ai cuałi łe njien definie łe consonanti, che l'altro, el logo de artegołasion, el stabiłise cuałi òrgani i tołe parte a ła produsion del sono, e cuindi in cuałe logo de ła boca eło el njien prodoto. On ùltemo paràmatro par ła clasifegasion de łe consonanti  el xe invese l'ativasion o no de łe corde vocałi, in baxe al cuało el fono el sarà rispetivamente sonoro o sordo, contìnue o no contìnue.

Par ogni logo de artegołasion ghe połe èsarghe pì modi de artegołasion difarenti, o sia pì consonanti omorgàneghe. Par exenpio, i soni  e  i xe anbedó, dal ponto de vista del logo de artegołasion, de łe alveołari, ma revardo al modo de artegołasion  ła xe na consonante ocluxiva e  una naxałe.

Sto paràmatro, insieme a cheło del logo de artegołasion, no el xe justo par łe vocałi par via che inte ła produsion de łore no njien metesto on ostàcoło a ła vegnesta fora de l'aria: ełe łe se clasìfega soło in baxe a ła poxision de ła łéngua inte ła boca.

Par el modo de artegołasion, łe consonanti łe se destìngue in:

 ocluxive o ploxive
 fregadive o spiranti
 afregada
 naxałi
 vibranti
 aprosimanti

Inte łe consonanti polmonari, ste clasi łe njien divideste in ostruenti e sonoranti.
Le sie clase inlistae łe xe difondeste anca intrà łe consonanti no polmonari; cofà łe clic e łe laterałi.
Altri projeti

 Linganbi foresti 

Movie clip showing the human articulators in action
Interactive place and manner of articulation 
Interactive Flash website for American English, Spanish and German sounds